kardosdrur/scandi-wiki huggingface dataset:
SUV

En sport utility vehicle (forkortet SUV) er et navn, der anvendes om biler, der minder meget om stationcars, men er bygget på større chassiser. Bilen har ofte firehjulstræk til anvendelse enten på en asfaltvej eller i terrænet. Den kombinerer trækkraften fra en pickup med passagerkapaciteten fra en MPV. Dermed er en SUV ikke nødvendigvis en firehjulstrækker med terrængående egenskaber, og en firehjulstrækker med terrængående egenskaber er ikke nødvendigvis en SUV.

Den vandt stor international udbredelse fra slutningen af 1990'erne til midten af 2000'erne, hvor efterspørgslen faldt som følge af dels stigende oliepriser, dels en finanskrise.

Kilder 

 
Biler efter karrosseri
Atterup Overdrev

Atterup Overdrev er en lille bebyggelse på ca. 20 huse på Sydsjælland mellem Atterup og Karise i Øster Egede Sogn i Faxe Kommune i Region Sjælland.

Husene var tidligere primært husmandssteder og mindre gårde. Atterup Overdrev havde tidligere egen skole, som nu er beboelseshus. Indtil 1970'erne havde Atterup Overdrev egen mølle, som nu er revet ned. Atterup Overdrev har et aktivt og velfungerende forsamlingshus. Atterup Overdrev grænser op mod Atterup Skov, som samtidig udgør grænsen til selve Atterup.

Lokaliteter i Faxe Kommune
Studieretningsprojekt

Studieretningsprojekt (forkortet SRP) er en stor selvstændige opgave, som skal skrive i to fag, i 3.g på STX. På HHX og HTX skrives en tilsvarende opgave, men denne kaldes for studieområdeprojektet eller SOP. Opgaveprocessen begynder med, at eleven skal vælge et emne og to fag at skrive i. Derefter tildeler skolen faglige vejledere, og i samspil med vejlederne skal eleven så finde materialer, vælge metoder, afgrænse sit emne og lave en problemformulering. Ud fra problemformuleringen skriver elevens vejledere så en endelig opgaveformulering. Eleven får så 50 timer til at skrive sit projekt på 15-20 normalsider . Efterfølgende skal eleven forsvare sit projekt og sine arbejdsformer ved en mundtlig eksamen.

Eksterne kilder og henvisninger

SRP-bogen
Stx-bekendtgørelsen om Studieretningsprojektet
Almene gymnasium i Danmark
Adolph Kittendorff

Johan Adolph Kittendorff (5. april 1820 i København – 20. april 1902 på Frederiksberg) var en dansk illustrator og litograf, der sammen med I.W. Tegner i 1849 stod bag et af de første store litografiske institutter i landet, I.W. Tegner & Kittendorff. Han virkede også som maler. Kittendorff var bror til Axel Kittendorff.

I 1845 havde han gengivet J.Th. Lundbyes tegninger til H.V. Kaalunds Fabler for Børn.

Blandt de værker, hvor den relativt nye teknik, litografi, blev anvendt og blandt andet udført af Kittendorff, var Prospecter af danske Herregaarde (1844-70).

Han var ven og rejsepartner i Europa med Wilhelm Marstrand. I 1869 opholdt han sig en periode i Rom. Han underviste også som assistent på Det Kongelige Danske Kunstakademi 1855-1893.

Kittendorff blev Ridder af Dannebrog i 1890. Han er begravet på Frederiksberg Ældre Kirkegård.

Der findes portrætter af Kittendorff malet af Wilhelm Marstrand fra ungdommen (ca. 1841, privateje, førhen Johan Hansens samling) og 1869 (Frederiksborgmuseet) samt af Frederik Vermehren fra 1860 og dennes søn Sophus Vermehren (1893).

Ekstern henvisning 
 

 

Malere fra Danmark
Danskere i 1800-tallet
Personer fra København
Ansatte ved Det Kongelige Danske Kunstakademi
Riddere af Dannebrog
Litografer fra Danmark
Personer i Dansk Biografisk Leksikon
Illustratorer fra Danmark
Ølglas

Et ølglas er et drikkeglas til øl.

En indsnævret top fremhæver øllets aroma og holder bedre på skummet. Smalle glas giver mere skum og fremhæver den bitre smag bagerst på tungen.
Et tykt ølglas overfører sin temperatur til øllet, mens et tyndt glas tillader brugeren at temperere øllet i hånden. Flere typer ølglas har håndtag, som forhindrer varmen fra hånden i at nå øllet.

Galleri 

Glas
Drikkeglas
I.W. Tegner (litograf)

Isac Wilhelm Tegner (født 23. juni 1815 i Helsingør, død 21. december 1893 i København) var en dansk litograf, far til Vilhelm Tegner.

Virke 
Han etablerede sammen med Johan Adolph Kittendorff det litografiske institut I.W. Tegner & Kittendorff i 1850, og da begge grundlæggerne var dygtige håndværkere og kunstnere, fik firmaet stor succes. Tegners speciale var portrætter, og han lavede litografier af over tusinde personer, heriblandt Bertel Thorvaldsen. Han var bror til litografen C.M. Tegner og far til tegneren Hans Tegner.

Han var søn af bådebygger, kaptajn i brandkorpset og tømrermester Friederich Christian Tegner og Inger Marie f. Petersen. Efter at han i 1830 var kommet i lære i København, hvor han i 1834 blev svend, begyndte han i 1831 at søge Kunstakademiets skoler, og blev 1846 elev på Modelskolen. Imidlertid havde han lært litografien i kaptajn Henckels stentrykkeri og gik i 1838 som litograf over til Em. Bærentzen & Co., for hvem han arbejdede, indtil han sammen med Ad. Kittendorff selv nedsatte sig som litograf i København (1850), efter at han forinden havde gjort en rejse til Tyskland (Berlin og Dresden) med understøttelse fra Christian VIII.

Den 3. november 1848 ægtede han Anna Emilie Hansen {1834-1862), datter af gartner Hansen og Gertrude f. Løchte (død 1882), og efter dennes død indgik han den 31. oktober 1863 et nyt ægteskab med Athalie Frederikke Thaae (1832-1888), datter af islandsk købmand David Christian Frederik Thaae (1802-1870) og Christiane Marie f. Biermann (1802-1880). Ved firmaets 25-årige jubilæum i 1875 blev Tegner udnævnt til Ridder af Dannebrog, i 1877 blev han Ridder af Vasaordenen.

Med under­støttelse fra Den Reiersenske Fond har han i 1856 og 1860 atter besøgt Berlin og Dresden samt Paris for at iagttage sin kunsts ud­vikling. Tegner var en meget dygtig og samvittighedsfuld portrætlitograf og har i sin lange virksomhed udført over tusinde por­trætter. Blandt dem, der er udført efter mere fremtrædende kunst­værker, fortjener at nævnes Bertel Thorvaldsens portræt efter Horace Vernet, Tordenskjolds efter Balthasar Denner, Adam Oehlenschlægers efter J.V. Gertner og Peder Griffenfelds efter Abraham Wuchters. Senere litograferede Tegner også portrætter efter fotografier, og det blev denne nye billedmetode, der i slutningen af århundredet udkonkurrerede det litografiske portræt.

I sine sidste leveår havde han en lille pension fra Udstillingsfonden.

Han er begravet på Solbjerg Parkkirkegård.

Noter

Kilder 
 Philip Weilbach, Weilbachs Kunstnerleksikon, 2. udg., 1895-96. Online

Eksterne henvisninger 
 

Personer fra Helsingør
Danskere i 1800-tallet
I.W.
Riddere af Dannebrog
Riddere af Vasaordenen
Litografer fra Danmark
Personer i Dansk Biografisk Leksikon
H.C. Andersen (arkitekt)

Hans Carl Andersen (født 2. marts 1871 i Snave, Dreslette ved Assens, død 7. december 1941 i København) var en dansk arkitekt.

H.C. Andersen var søn af murermester og teglværksejer Anders Andersen og Mette Larsen. Han blev tømrersvend 1892, tog afgang fra Odense Tekniske Skole 1895 og gik på Kunstakademiets Arkitektskole i København (under Hans J. Holm og Ferdinand Meldahl) 1895-1902. Han var i studietiden ansat hos Andreas Clemmensen, Fritz Koch og Martin Nyrop, og han udførte opmålinger til Frederiksborgbogen 1904-06.

Han fik K.A. Larssens legat 1898, Kunstakademiets lille guldmedalje 1904 (for En Stiftskirke i en Provinsby) og Akademiets stipendium 1906. Han var på rejse i Tyskland 1898; Italien for stipendiemidlerne 1906-07; rundt i Sverige 1920; Paris 1921; Tyskland 1928 og Italien 1931. 

Han var censor ved Teknisk Skole, medlem af Københavns Borgerrepræsentation 1925 og 1927-29 for Det Radikale Venstre og medlem af dommerkommitteen i konkurrencen om Frihedsstøttens placering og omgivelser 1910. 

Andersen var medarrangør af Akademisk Arkitektforenings første udstilling i Den frie Udstillingsbygning 1910; og ved udstillingen i Forum 1929. Han var også repræsenteret på Charlottenborg Forårsudstilling 1899, 1904, 1906, 1908, 1914, 1932 og 1934.

Han blev gift med Emma Frederikke Nikoline Rosenbaum (født 6. februar 1880 i København), datter af fortepianoarbejder, handelsmand Martin R. og Hansine Christiansen. Han er begravet på Vestre Kirkegård i København.

Værker 

 Civiletatens sommerhuse ved Skælskør
 Landsbyskole til Helnæs (1908)
 Villa for baron Palle Rosenkrantz, Hambros Allé 14, Hellerup (1908)
 Blækhuset, sommerhus for Dansk Journalistforbund, Liseleje (1913)
 Typetegning til gård, statshusmandssteder og parcelhuse på landet, udført for Illustreret Familie Journal(1915-16)
 Bjælkehus for departementschef Johannes Schaarup, Rundforbi
 Villa, ligeledes for baron Rosenkrantz, Norgesmindevej 15, Hellerup (1917, ombygget)
 Sommerhus for skibsreder A.P. Møller, Rågeleje
 Hovedbygning til Marienlund ved Odense for samme (1919)
 Dansk Tømrer-Forbunds Bygning, Åboulevarden, København (1939-40)

Projekter 

 Kirke i Vejle (1900, præmieret)
 Amtssygehus i Odense (1907, præmieret)
 Bebyggelsesplan i Gentofte (1911, præmieret)
 Kirke i Århus (1933, præmieret)
 Forslag om at føre Hovedbanegården i København frem til Vesterbrogade (1933-34)

Skriftlige arbejder 

 "Om Frihedsstøtten" i: Architekten, 29.1.1910
 "Arkitekturen og Pressen" i: Politiken, kronik 31.8.1910
 "Sommerhuset og Helaarsboligen" i: Villaen og Haven, 16.4.1916
 Borgerrepræsentationens Forhandlinger 1925, 1927-29

Referencer

Kilder 
 

Arkitekter fra Danmark
Personer fra Fyn
Danskere i 1800-tallet
Danskere i 1900-tallet
Nationalromantiske arkitekter
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Det Radikale Venstre
Personer i Kraks Blå Bog (afdøde)
Grey Goose

Grey Goose er en vodka, der bliver produceret i Frankrig. Vodkaen bliver destilleret af Cognac, der er brygget på fransk hvede. I 2004 solgte den tidligere ejer, Sidney Frank, produktionsrettighederne til Bacardi for 2,2 milliarder dollars.

Grey Goose i litteraturen 
Grey Goose er blevet nævnt i flere sangtekster, blandt andet af Nik & Jay, hvor de synger: "Jeg er tipsy, men ikke fuld, så hæld lidt mere Grey Goose i min Red Bull" og af Kato feat. U$O & Johnson, hvor teksten lyder "før jeg står i baren og bestiller en af hver ginger ale og Grey Goose main / det det nye / kalder det for Bruce Wayne". Derudover har T.I, Flo Rida, Young Jeezy og mange andre kunstnere også nævnt netop denne vodka.

Eksterne henvisninger 
Den officielle hjemmeside for Grey Goose

Spirituosa
Friedrich Wilhelm Alexander Nay

Friedrich Wilhelm Alexander Nay, kendt som A. Nay (1822 – 1883), var en tysk litograf, der ud over i sit hjemland arbejdede i Sverige og Danmark. I Danmark arbejdede han især sammen med Emilius Ditlev Bærentzen i dennes litografiske institut Em. Bærentzen og Co., der var et af de første af sin art i landet, og et af de mest succesrige i en lang årrække fremover. Nay tegnede især en række landskaber og bygninger.

Grafikere fra Tyskland
Frits Nordahl Grove

Peter Frederik "Frits" Nordahl Grove (12. november 1822 i København – 31. juli 1885 sammesteds) var en dansk landskabsmaler og litograf, sønnesøn af Carl Frederik Grove.

Nordahl Grove gik på Det Kongelige Danske Kunstakademi 1840-42, og han begyndte snart at udstille sine landskabsmalerier. Han fik stor succes med dette, men var alligevel ikke sikker på, om han kunne leve heraf, så han lærte sig litografien, der var en relativt ny teknik. Han arbejdede i den forbindelse for det litografiske institut I.W. Tegner & Kittendorff på blandt andet det store værk Prospecter af danske Herregaarde. Han er begravet på Holmens Kirkegård.

Eksterne henvisninger

Kilder 
 Philip Weilbach: Nyt Dansk Kunstnerlekxikon, 1895-96 (Digital udgave på www.rosekamp.dk )
 

Malere fra Danmark
Danskere i 1800-tallet
Litografer fra Danmark
Landskabsmalere
Personer fra København
Edvard Westerberg

Edvard Westerberg (født Westermann 8. november 1824 i København, død 8. marts 1865 sammesteds) var en dansk tegner og litograf.

Westerberg var søn af Marie Elisabeth Westermann og en ukendt fader, som skal have været murersvend. Han blev på anbefaling af professor G.F. Hetsch elev af Det Kongelige Danske Kunstakademi i januar 1837, avancerede til modelskolen i december 1846 og vandt den lille sølvmedalje december 1848. Samtidig kom han 1840 i lære i Em. Bærentzens lithographiske Institut, hvorfra han var udlært 1. januar 1845. Sølvmedaljearbejdet blev udstillet på Charlottenborg Forårsudstilling 1849.

Han nåede ikke at udvikle sin kunst så meget, men han viste store evner som litograf til blandt andet reproduktion af Wilhelm Marstrands Kaffeselskab i Den politiske Kandestøber. Også af en række portrætter og billeder af bygninger skabte han fine reproduktioner, inden han døde relativt ung, således for den
svenske kalender Svea en række små litografier efter svenske kunstnere som Ferdinand Fagerlin, Bengt Nordenberg, Carl d'Uncker og J.W. Wallander. De har en udsøgt kridtbehandling og finhed i farvetonerne.

Han er begravet på Assistens Kirkegård. Westerberg er repræsenteret i Kobberstiksamlingen.

Kilder 
 H.S.H., "Edvard Westerberg", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.

Eksterne henvisninger 
 

Personer fra København
Danskere i 1800-tallet
Litografer fra Danmark
Tancred

Tancred (fransk: Tancrède) er et mandsnavn af germansk oprindelse, som især var udbredt blandt normannere i højmiddelalderen.

Personer med navnet Tancred
Tancred af Hauteville (980-1041) – ridder og stamfar til Hauteville-slægten
Tancred af Taranto (1072-1112; også kaldet Tancred af Hauteville, af Galilæa eller af Tiberias) – korsfarer og fyrste
Tancred 1. af Sicilien (1138-1194) – konge af Sicilien 1189-1194

Drengenavne
Junglebogen 2

Junglebogen 2 er en tegnefilm fra The Walt Disney Company, der blev produceret af DisneyToon Studios og udgivet via Walt Disney Pictures og Buena Vista Distribution. Filmen er en efterfølger til Junglebogen fra 1967. Filmen handler om Mowgli i menneskenes landsby, og han savner Baloo. Den havde verdenspremiere i Frankrig den 5. Februar 2003.

Handling 

Mowgli er flyttet til menneskenes landsby, og bor nu sammen med den smukke pige Shanti og hendes familie. Ude i skoven begynder Baloo at savne sin kammerat, og derfor forsøger han at snige sig ind på byen uden at blive opdaget af Baghera og Oberst Hathis elefant-patrulje. En aften smyger tigeren Shere Khan sig ind i byen. Baloo og Mowgli rejser væk fra byen sammen. Shanti og hendes Ranjan optager jagten og forsøger at finde Mowgli. De har det sjovt sammen i skoven, mens Shere Khan strejfer rundt omkring i skoven på udkig efter Mowgli, at hævne sig på ham. 

Efter et stykke tid begynder Mowgli at savne Shanti og hendes familie, så han begynder at lede efter dem. Da de finder hinanden, fører Shanti, Baloo og Mowgli dybere ind i skoven. Så Shanti og Baloo må redde Mowgli, og sikre, at han ikke ender i klørene på Shere Kahn.

Medvirkende 

Øvrige

 Allan Hyde
 Daniel Skov
 Donald Andersen
 Helle Henning
 Henrik Koefoed
 Jens Jacob Tychsen
 Johnny Jørgensen
 Julian K.E. Baltzer
 Kirstine Dahlberg
 Maja Iven Ulstrup
 Mette Damm
 Per Spangsberg
 Peter Bom
 Peter Secher Schmidt
 Pia Trøjgaard
 Puk Scharbau
 Sander Abel Paulsen
 Sofie Dalsgaard
 Sofie Stougaard
 Søren Sætter-Lassen
 Thea Iven Ulstrup
 Torben Eskildsen
 Thomas Mørk
 Ulla Holger
 Xenia Lach-Nielsen

Eksterne henvisninger 
 

Disney tegnefilm
Tegnefilm fra USA
Amerikanske film fra 2003
Dyrholm

Slægtsnavnet Dyrholm har sit udspring i et hus på landet ved Fløjstrup Kær på Djursland. Husets navn er senere knyttet til en arkæologisk  udgravning af en stenalderboplads undersøgt i 1924-29 og 1937 .

Efternavne, der kommer af et stednavn, er ikke usædvanlige. Dem er der rigtigt mange af, men for navnet Dyrholm var stedet blot et enkelt hus – Dyrholmhuset.

Den første kendte "Dyrholm" var Jens Jensen Dyrholm ( 1774-1826 ). Hans forældre hed Jens Jensen Skiøtt ( 1736-1785 ) og Else Madsdatter ( 1742-1797 ).

Med navneligheden med faderen var det måske helt naturligt at lade sønnen og hans yngre søskende få navn efter huset, som de boede i, men Jens Jensen Dyrholm's egen søn kom også til at hedde Jens Jensen Dyrholm ( 1804-1861 ).

Referencer 

 More on the Dyrholm House 

Danske efternavne
Svend Billesbølle

Svend Billesbølle (født 1. oktober 1923 i Fredericia, død 26. juli 2013 i Holbæk) var en dansk forfatter og langturssejler.

Billesbølle har skrevet tre bøger om sine to jordomsejlinger i bådene "Stormy" og "Stormy II". Begge både var en del mindre, end dem man normalt benytter til jordomsejlinger, henholdsvis på 23 og 18 fod, hvilket har gjort Billesbølle kendt blandt langturssejlere.

Første jordomsejlning foregik i båden "Stormy", en 23 fods Leasure 23 fra engelske Cobramold, i perioden fra 1982 til 1986.

Anden jordomsejlning var med "Stormy II", en 18 fods Lynæs Senior jolle, som i dag er udstillet på Danmarks Museum For Lystsejlads på Frederiksøen i Svendborg. Jordomsejlningen foregik fra 1988 til 1995.

Bibliografi 
 Stormy – 4 års jordomsejling i en lille båd (1986)
 Stormy II: Over verdenshavene i en 18 fods båd (1991)
 Den sidste jordomsejling: Stormy II vender hjem (1996)

Referencer

Eksterne henvisninger 
 Danmarks Museum For Lystsejlads: http://www.lystsejlads.dk/
 Svend Billesbølle - Kurs mod fjerne kyster i en 18 fods sejlbåd: http://holbaekbaadelaug.dk/kurs-mod-fjerne-kyster-i-en-18-fods-sejlbaad/ 
 Interview med Svend Billesbølle af Mike Santis: http://www.gjol-sejlklub.dk/uploads/trolden/Svend%20Billesb%C3%B8lles%20Interviewklar%20til%20pdf.pdf 
 Dänemarks stiller Segelheld (Artikel i tyske Yacht): http://www.yacht.de/magazin/heft_info/daenemarks-stiller-segelheld/a73423.html 

Rejsebogsforfattere fra Danmark i 1900-tallet
Personer fra Fredericia
Dansksprogede forfattere fra Danmark
Aviser og magasiner i Harry Potter-universet

De følgende aviser og magasiner optræder i bøgerne og filmene om Harry Potter af J.K. Rowling.

Profettidende 
Profettidende er det mest vidtlæste dagblad i Englands troldmandssamfund. Artiklerne indeholder bevægende billeder. Desværre mangler det i nogen grad journalistisk integritet; det er kendt for at være mere interesseret i salg end i saglig nøjagtighed og er ofte talerør for Ministeriet for Magi, som beskrevet af Rita Rivejern "Profettidende lever for at sælge sig selv!".
Profettidende bliver hver morgen leveret til abonnenterne af en ugle (som flyver med breve og pakker i troldmandsverdenen). Abonnenten skal betale 1 knut (møntenhed i troldmandsverdenen) for avisen.

Ordkløveren 
Ordkløveren er et mindre anerkendt ugeskrift, som redigeres og udgives af Xenophilius Lovegood, Luna Lovegoods far. Avisen bringer ofte historier, der giver et markant anderledes syn på virkeligheden end det mere anerkendte Profettidende. Til eksempel er historien om Sirius Blacks flugt fra Azkaban og tilbagevenden til troldmændenes verden i Ordkløveren blevet til en spekulativ artikel om hvorvidt Sirius i virkeligheden kunne være Stumpe Brætmand, medlem af et troldmandsrockband.

Fodnoter 

Harry Potter
Bacardi

Bacardi er en familiekontrolleret spiritusvirksomhed, som er bedst kendt for sin produktion af rom, herunder Bacardi Superior og Bacardi 151. Virksomheden sælger omkring 200 millioner flasker hvert år i knap 100 forskellige lande. Selskabet solgte i 2007 for 5,5 milliarder dollars, hvilket var en stigning fra 4,9 milliarder i 2006.

Bacardi har hovedkvarter i Hamilton på Bermuda og har en 16 medlemmer stor bestyrelse, som er ledet af firmaets oprindelige grundlæggers tip-oldebarn, Facundo L. Bacardi. Firmaets præsident Bernard F. Ramirez og "co-præsident" Charles M. Hernandez spiller også en stor rolle for produktionen og salget.

Referencer

Eksterne henvisninger 
 Bacardi Rum, officiel website
 Bacardi Limited, firma website
 Kort over spritfabrik i Puerto Rico fra Google Maps

Etableret i 1862
Spiritusvirksomheder
Virksomheder fra Bermuda
Alkopop
Mikkel Mund

Mikkel Mund er en dansk rapper fra Roskilde med det borgerlige navn Mikkel Skovrind. Mikkel Skovrind fik sit gennembrud med gruppen Rent Mel (tidligere Rent Mel I posen). Hans debut album "Udsigten Fra Den Usle Side" blev udgivet i foråret 2010 og blev i overvejende grad modtaget positivt og fik bl.a. 5 stjerner på danskrap.dk. Indholdsmæssigt byder "Udsigten fra Den Usle Side" på alt fra samfundskritik, kærester og weed til børneopdragelse og økonomiske problemer. Hans første video var nummeret HUND EFTER KAT F. S!VAS der kom online 7. november 2009 og blev først offentliggjort på rapspot.dk siden er der kommet video til nummeret Gi' mig ik' skylden.

Eksterne henvisninger 
 
 Anmeldelse

Rappere fra Danmark
Guldhornene (flertydig)

Guldhornene kan have flere betydninger:

 Guldhornene – to horn fra germansk jernalder, som i 1800-tallet blev et dansk nationalklenodie.
 Guldhornene (digt) – et digt af Adam Oehlenschläger.
 Guldhornene (film fra 1914) – instrueret af Kay van der Aa Kühle.
 Guldhornene (film fra 2007) – en dansk film fra 2007. Guldhornene er fortsættelsen af TV2-julekalenderen Jul i Valhal
 Guldhorn - planteslægt (Xanthoceras)
M1 Grand Prix

M1 Grand Prix eller Grand Prix Aalborg er et cykelløb, som blev kørt d. 5. september 2009 i Aalborg i forbindelse med eventen Aalborg i Rødt. Løbet havde 26 ryttere til start.

Resultatliste 

Cykelløb i 2009
Sport i Aalborg
Mickey Avalon

Mickey Avalon (født Yeshe Perl den 3. december 1975) er en amerikansk rapper fra Hollywood i Californien.

Hans debut-CD Mickey Avalon blev udgivet den 7. november 2006. Mange af hans tekster handler om stofmisbrug og prostitution. 

Han er medlem af Dyslexic Speedreaders, en rapgruppe, der også inkluderer rapperne Dirt Nasty, Andre Legacy, og Beardo. Dirt Nasty, Beardo, og Andre Legacy optræder alle i Avalons musikvideo, "Fuckin' 'Em All".

Diskografi

Albums 
 Mickey Avalon (2006)

Singler 
 "Fuckin' Em All" (2009)

Turneer 
 "Blazed & Confused Tour" (2009)

Eksterne henvisninger 

 
 
 Video Interview med Mickey Avalon 
 Mickey Avalon's Webside

Rappere fra USA
Personer fra Hollywood
CeWe Color

CEWE er et europæisk fotolaboratorium, som på årsbasis tager sig af at fremstille over 3 milliarder farvebilleder, og digitalisere analoge billeder via 11 fotolaboratorier. CEWE havde i 2009 ca. 3.000 medarbejdere.

CEWE Nordic 
CEWE Nordic er CEWEs nordiske salgsorganisation, som varetager salg, support og udvikling samt har kontakten til nordiske handelspartnere. Udover Danmark, repræsenterer CEWE Nordic Sverige, Norge, Finland, Island og Færøerne.

Eksterne henvisninger 
Kilde: CEWE Nordics hjemmeside
 Link til CEWEs Corporate site 
 Link til CEWE Nordics hjemmeside 

Trykkerier
Virksomheder fra Tyskland
Maskinbladet

Maskinbladet er en avis, der udsendes 17 gange om året til udvalgte CVR-registrerede landmænd og den samlede følgeindustri - herunder blandet andet landbrugsskoler.

Bladet er opdelt i to sektioner, og i hovedsektionen behandles alle relevante emner omhandlende blandt andet politik og erhverv. Anden sektion henvender sig primært til detailbranchen med Danmarks største udvalg af maskiner.

Magasinet udsendes adresseret i et samlet oplag på cirka 40.000 eksemplarer i henhold til Dansk Oplagskontrol. Ifølge Gallup læses hver udgave af Maskinbladet af flere end 90.000.

Ud over den trykte udgave af Maskinbladet, findes også en digital version på maskinbladet.dk. Her finder man en løbende nyhedsdækning af, hvad der rører sig inden for det professionelle landbrug både fagligt og politisk.

Websitet rummer blandt meget andet Danmarks største webportal for brugte landbrugsmaskiner. Gennem et internationalt samarbejde er portalen Europas førende med annoncering af brugte landbrugsmaskiner.

Maskinbladet.dk har ifølge TNS Gallup flere end 600.000 besøgende hver måned, hvoraf flere end 250.000 er unikke. Udgiver er  FBG Medier A/S, der er bosiddende i Herning.

Eksterne henvisninger
Maskinbladet.dk 
FBG Medier A/S

Landbrugstidsskrifter
Tidsskrifter fra Danmark
Virksomheder i Herning
Netaviser fra Danmark
Netmarkedspladser